ವಿದ್ಯಾರ್ಥಿನಿಗೆ ಕಚ್ಚಿದ ಕೋತಿ- ಸೊಳ್ಳೆ ಪರದೆ ಸಹಾಯದಿಂದ ಸೆರೆ

ರಾಮನಗರ: ಶಾಲಾ ವಿದ್ಯಾರ್ಥಿನಿಗೆ ಕಚ್ಚಿ ಘಾಸಿಗೊಳಿಸಿದ ಕೋತಿಯನ್ನು ಗ್ರಾಮದ ಜನರು ಸೆರೆಹಿಡಿದಿದ್ದಾರೆ. ಘಟನೆ ರಾಮನಗರ ತಾಲೂಕಿನ ನಾಗೋಹಳ್ಳಿಯಲ್ಲಿ ನಡೆದಿದೆ.

ಸರ್ಕಾರಿ ಹಿರಿಯ ಪ್ರಾಥಮಿಕ ಶಾಲೆಯಲ್ಲಿ ವ್ಯಾಸಂಗ ಮಾಡುತ್ತಿದ್ದ ವಿದ್ಯಾರ್ಥಿನಿಗೆ ನಿನ್ನೆ ಮಂಗವೊಂದು ಕಚ್ಚಿ ತೀವ್ರ ಗಾಯ ಮಾಡಿತ್ತು. ಬಳಿಕ ಸಾರ್ವಜನಿಕರು ವಿದ್ಯಾರ್ಥಿನಿಯನ್ನು ಮಂಗನಿಂದ ರಕ್ಷಿಸಿದ್ದರು.

ಕೈಲಾಂಚ ಹೋಬಳಿ ಪ್ರದೇಶದಲ್ಲಿ ಮಂಗಗಳ ಹಾವಳಿ ಹೆಚ್ಚಿದ್ದು, ಇಂದು ಗ್ರಾಮದ ಜನರು ಒಟ್ಟಾಗಿ ತೊಂದರೆ ಕೊಟ್ಟ ಕೋತಿಯನ್ನು ಸೆರೆ ಹಿಡಿದಿದ್ದಾರೆ. ಕೋತಿಯನ್ನು ಹಿಡಿಯಲು ಗ್ರಾಮಸ್ಥರು ಸೊಳ್ಳೆ ಪರದೆಯನ್ನು ಬಳಸಿದ್ದಾರೆ. ಇದನ್ನೂ ಓದಿ: ಮಂಡ್ಯದಲ್ಲಿ ಪಡಿತರ ಅಕ್ಕಿ ಪಾಲಿಶ್ ಮಾಡಿ ವಿದೇಶಕ್ಕೆ ರಫ್ತು

ಗಾಯಗೊಂಡಿದ್ದ ವಿದ್ಯಾರ್ಥಿನಿಗೆ ಕೈಲಾಂಚ ಪ್ರಾಥಮಿಕ ಆರೋಗ್ಯ ಕೇಂದ್ರಲ್ಲಿ ಸಾರ್ವಜನಿಕರು ಚಿಕಿತ್ಸೆ ಕೊಡಿಸಿದ್ದರು. ಹೆಚ್ಚಿನ ಚಿಕಿತ್ಸೆಗೆ ವಿದ್ಯಾರ್ಥಿನಿಯ ಪೋಷಕರು ರಾಮನಗರ ಜಿಲ್ಲಾ ಆಸ್ಪತ್ರೆಗೆ ಕರೆದೊಯ್ದಿದ್ದಾರೆ.